English: Well, thank you very much, Janet. You raise a few very interesting points and some points of principle. So, just in terms of the points of principle, we clearly are facing a climate challenge. You will have seen the most recent report saying that we're looking at some of the hottest years ever on record. And, so, this is about making sure that people's homes are fit for that. So, this isn't only about heating them in the winter; it's also about cooling them in the summer, it's making them fit for purpose. We know that the Welsh housing quality standard that we've just brought the housing up to is EPC D, and that's a very considerable improvement on what it was before, but it's clearly nowhere near the standard that we expect to be climate change resilient. So, one of the first things we're doing is looking at the standard over a pragmatic period of time. Obviously, not everyone's going to be done in the first year, so it's going to take another 10 years to get us there. And it will be for housing associations and councils to plan out how they will get there, what their worst housing is in terms of the most difficult to convert, or the easiest to convert, even, for some of them, and then to plan that out over that time period. Also, we're very aware that we've got programmes like the optimised retrofit programme and the innovative housing programme running, and they're testing technologies for us. So, over the course of that 10 years, there will be technologies available that are not available now, or that technology will get considerably cheaper than it is now, and so on. So, it's very important that the standard has an output rather than a - . I'm not going to say you have to have an air-source heat pump, or you have to have whatever; it's the output. The home has to have this much decarbonisation, it has to have this much energy efficiency and so on. And then how we get there will depend on what kind of house it is. And you'll know that we've been testing out the various kinds of things that work on different kinds of housing using the ORP programme, so we're expecting to learn from all of those things going forward. It's also why we're consulting with the tenants of course, because you're absolutely right: some people don't like change, some people can't manage without the room being available and so on. We're also looking at, for some people, it will be necessary to decant them out for a while while the home is retrofitted, and that was actually the case for the old Welsh housing quality standard too. So, we had people who had to move elsewhere for three or four months while their home was retrofitted. What we do know is that once people move back in, they're very happy with what they find. And in terms of things like how often do you change your kitchen, how often do you change your bathroom, again that depends on what you're specifying. So, nobody wants to be throwing things away that are still perfectly serviceable - that's got a carbon footprint as well. But, at the same time, we also want people to have the most efficient and the most effective use of both space and equipment. So, this is all about consultation, isn't it? This is all about each individual housing association, each individual council, consulting properly with its tenants, putting a programme of work to them, and then getting that agreed. We're not going to get 100 per cent buy-in for any of these things; some people just hate the change in their house no matter what benefits it brings them, and we have had examples of that in housing associations over the time. But I think all of those things are doable if people understand what the outcome for them is, and if that outcome is a better home that's both safer and more energy efficient, and more up to date and more modern inside the period that they have, then most people will come along that journey. You're never going to make 100 per cent of the people happy 100 per cent of the time. But I'm really proud of how we've got to here. So, learning from those lessons from IHP and ORP, learning from really good housing associations like ClwydAlyn and so on, who've done a lot of work here, we'll be able to roll this out in a way that I think suits the vast majority of our tenants.
Welsh: Wel, diolch yn fawr iawn i chi, Janet. Rydych chi'n codi rhai pwyntiau diddorol iawn a rhai materion o egwyddor. Felly, o ran y materion o egwyddor, mae hi'n amlwg ein bod ni'n wynebu her ynglŷn â'r hinsawdd. Rydych chi, rwy'n siŵr, wedi gweld yr adroddiad diweddaraf sy'n mynegi ein bod ni'n edrych ar rai o'r blynyddoedd poethaf a gofnodwyd erioed. Ac, felly, mae hyn yn ymwneud â sicrhau bod cartrefi pobl yn addas ar gyfer hynny. Felly, nid yw hyn yn ymwneud â gwresogi yn ystod y gaeaf yn unig; mae hyn yn ymwneud hefyd â'u cadw nhw'n oer yn ystod yr haf, eu gwneud nhw'n addas i'w diben. Fe wyddom ni mai hyd at EPC D yr ydym ni newydd godi safon ansawdd tai Cymru, ac mae hwnnw'n welliant sylweddol iawn o'i gymharu â'r hyn a gafwyd o'r blaen, ond mae hi'n amlwg nad yw hynny'n agos at y safon yr ydym ni'n disgwyl ei chyrraedd i ymateb yn effeithiol i newid hinsawdd. Felly, un o'r pethau cyntaf yr ydym ni'n ei wneud yw edrych ar y safon dros gyfnod ymarferol o amser. Yn amlwg, ni chaiff pawb ei dro yn ystod y flwyddyn gyntaf, felly fe fydd hi'n cymryd 10 mlynedd arall i ni gyrraedd y fan. A mater i gymdeithasau tai a chynghorau fydd cynllunio sut y byddan nhw'n cyrraedd y fan, a pha rai yw'r tai anoddaf i'w haddasu, neu'r hawsaf i'w haddasu, hyd yn oed, mewn rhai achosion, a chynllunio ar gyfer hynny dros y cyfnod hwnnw. Hefyd, rydym ni'n ymwybodol iawn bod rhaglenni gennym ni fel y rhaglen ôl-osod er mwyn optimeiddio a'r rhaglen tai arloesol sy'n gyfredol ar hyn o bryd, ac maen nhw'n profi technolegau i ni. Felly, yn ystod y cyfnod o 10 mlynedd, fe fydd yna dechnolegau ar gael iddyn nhw nad ydyn nhw ar gael nawr, neu fe allai'r dechnoleg gostio lawer yn llai yn y dyfodol nag ar hyn o bryd, ac ati. Felly, mae hi'n bwysig iawn bod gan y safon allbwn yn hytrach na - . Nid wyf i am ddweud y bydd rhaid i chi gael pwmp gwres o'r awyr, neu y bydd raid i chi gael y naill beth neu'r llall; yr allbwn sy'n bwysig. Fe fydd yn rhaid i'r cartref fod â chyfradd safonol o ddatgarboneiddio, fe fydd yn rhaid iddo fod ag effeithlonrwydd ynni safonol ac ati. Ac yna fe fydd ein llwybr ni'n dibynnu ar sut fath o dŷ ydyw. Ac rydych chi'n gwybod ein bod ni wedi bod yn profi'r gwahanol fathau o bethau sy'n gweithio ar wahanol fathau o dai gan ddefnyddio'r rhaglen ôl-osod er mwyn optimeiddio, felly rydym yn disgwyl dysgu o'r pethau hyn i gyd wrth symud ymlaen. Dyna pam hefyd yr ydym ni'n ymgynghori â'r tenantiaid wrth gwrs, oherwydd rydych chi yn llygad eich lle: nid yw rhai pobl yn hoff o newid, nid yw rhai'n gallu ymdopi wrth i un ystafell beidio bod ar gael ac ati. Rydym ni'n edrych hefyd, o ran rhai pobl, fe fydd angen dod o hyd i rywle arall iddyn nhw fyw am gyfnod wrth i'w cartref nhw gael ei ôl-osod, ac roedd hynny'n wir am hen safon ansawdd tai Cymru hefyd, mewn gwirionedd. Felly, roedd gennym ni bobl yn symud i rywle arall am dri neu bedwar mis tra bod eu cartref nhw'n cael ei ôl-osod. Yr hyn a wyddom ni yw, pan fo pobl yn symud yn ôl i mewn, maen nhw'n nhw'n hapus iawn â'r hyn y maen nhw'n ei ganfod. Ac o ran pethau fel pa mor aml ydych chi'n newid eich cegin, pa mor aml ydych chi'n newid eich ystafell ymolchi, eto mae hynny'n dibynnu ar yr hyn yr ydych chi'n ei nodi. Felly, nid oes neb yn dymuno cael gwared ar bethau sy'n dal i weithio yn berffaith iawn - mae ôl troed carbon i hynny hefyd. Ond, ar yr un pryd, rydym ni'n awyddus hefyd i bobl fod â'r defnydd mwyaf effeithlon a mwyaf effeithiol o leoedd ac offer. Felly, mae hyn i gyd yn ymwneud ag ymgynghoriad, onid yw? Mae hyn i gyd yn ymwneud â phob cymdeithas dai unigol, pob cyngor unigol, ymgynghori mewn ffordd briodol â'i thenantiaid, rhoi rhaglen waith iddyn nhw, ac yna cytuno ar honno. Ni chawn ni gefnogaeth 100 y cant i unrhyw un o'r pethau hyn; mae rhai pobl yn casáu unrhyw newid yn eu tŷ nhw ni waeth pa fanteision sy'n dod yn eu sgil nhw, ac rydym ni wedi gweld enghreifftiau o hynny mewn cymdeithasau tai dros y cyfnod. Ond rwy'n credu y bydd modd gwneud y pethau hyn i gyd os bydd pobl yn deall beth fydd y canlyniad iddyn nhw, ac os mai'r canlyniad hwnnw yw cartref gwell sy'n fwy diogel ac effeithlon o ran ynni, ac yn fwy ffasiynol ac yn fwy modern yn y cyfnod dan sylw, yna fe fydd y rhan fwyaf o bobl yn dod ar y daith honno gyda nhi. Ni wnewch chi fyth blesio pawb bob amser. Ond rwy'n falch iawn o'r ffordd y gwnaethom ni ddod i'r fan hon. Felly, gan ddysgu o'r gwersi hynny gan y rhaglen tai arloesol a'r rhaglen ôl-osod er mwyn optimeiddio, gan ddysgu oddi wrth gymdeithasau tai gwirioneddol dda fel ClwydAlyn ac yn y blaen, sydd wedi gwneud llawer o waith yn hyn o beth, fe fyddwn ni'n gallu cyflwyno hyn mewn ffordd sy'n addas i'r mwyafrif llethol o'r tenantiaid sydd gennym ni, yn fy marn i.